Robert Broom

Robert Broom FRS (30. marraskuuta 1866 – 6. huhtikuuta 1951) oli alkujaan skotlantilainen paleontologi, lääkäri ja antropologi, joka teki suuren osan paleontologian ja antropologian työstään Etelä-Afrikassa, missä hän myös asui suuren osan elämästään. Hänen tärkeimpiin aikaansaannoksiinsa kuuluu esimerkiksi varhaisten synapsidien pääasiassa terapsidien, joita tuolloin pidettiin "nisäkäsmäisinä matelijoia", ominaisuuksien ja evoluution tutkiminen. Itse asiassa Broom loi nimen Therapsida vuonna 1905 yhdistämään näitä eläimiä. Lääkärin työtä Broom harjoitti saadakseen varoja tutkimustyöhönsä. Broomista tehtiin ansioidensa vuoksi Royal Societyn jäsen vuonna 1920.   
pienoiskuva|170px|vasen|Robert Broomin rintakuva Sterkfontein-luolaston lähellä Etelä-Afrikassa, kuvassa Broom pitelee Australopithecus africanusin kalloa.
Broom oli taitava vertailevan anatomian alalla, ja hän esimerkiksi osasi nopeasti arvioida preparoimattomista fossiilisista kalloista mistä lajista oli kysymys. Broomin työ Etelä-Afrikan Karoon alueen permi- ja triaskautisten terapsidien parissa mullisti tiedon niiden anatomiasta ja nisäkkäiden evoluutiosta.

Broom tutki "nisäkäsmäisten matelijoiden" lisäksi myös oikeita Karoon fossiilisia matelijoita, tosin tuolloin niitä kaikkia pidettiin matelijoina. Nykyisin synapsideja ei enää kuitenkaan pidetä matelijoina, sillä esihistorialliset synapsidit ovat läheisempää sukua nisäkkäille kuin matelijoille, ja itse asiassa nisäkkäät ovat vain yksi niiden kehityslinjoista.

Broom tutki myös ihmisen evoluutiota, Australian pussieläimiä ja nokkaeläimiä, sekä kenotsooisen maailmankauden nisäkkäitä. Uransa aikana Broom kuvasi useita satoja uusia selkärankaislajeja, joista suuri osa on esihistoriallisia terapsideja.Robert Broom Biographical Memoirs of Fellows of the Royal Society; 1952  Discard the names Theriodontia and Anomodontia: a new classification of the Therapsida D. L. Boonstra; Annals of the South African Museum tammikuu 1972, 59: 315-338 Dimetrodon Is Not a Dinosaur: Using Tree Thinking to Understand the Ancient Relatives of Mammals and their Evolution Evolution: Education and Outreach kesäkuu 2009, Volume 2, Issue 2, pp 257–271  Biographies: Robert Broom Talkorigins.org (viitattu:6.1.2014) 

Ajatukset evoluutiosta
Broomilla oli oma erityinen teistinen käsityksensä evoluutiosta. Hän ei esimerkiksi koskaan uskonut Charles Darwinin esittämän luonnonvalinnan olevan  merkittävä evoluution mekanismi. Broomin näkemyksen mukaan evoluutio on henkivoimien ohjaamaa, ja sen päämääränä oli ihmisen ilmestyminen.Robert Broom's theory of evolution Transactions of the Royal Society of South Africa; 2003 

Lähteet 

Luokka:Brittiläiset paleontologit
Luokka:Eteläafrikkalaiset tieteilijät
Luokka:Antropologit
Luokka:Vuonna 1866 syntyneet
Luokka:Vuonna 1951 kuolleet